เมื่อสองเดือนที่แล้วเกิดตุ่มแดงเจ็บแต่ไม่คันบริเวณขาหนีบและน่อง และมีตุ่มกดแล้วเจ็บบริเวณก้นเกิดจากอะไรคะ
สวัสดีค่ะ อาการตุ่มแดง เจ็บ ไม่คันบริเวณขาหนีบและน่องดังกล่าวมานั้น อาจจะเป็นตุ่มแดงจากการถูกแมลงมีพิษกัด ผื่นผิวหนังอักเสบ การอักเสบของชั้นไขมันแต่มักเกิดที่บริเวณขาช่วงล่าง รูขุมขนอักเสบและมีการติดเชื้อแบคทีเรียที่ผิวหนังร่วมไปด้วย หรือการติดเชื้อราจากสัตว์ที่อาจทำให้เป็นตุ่มแดงมีหนองได้เช่นกันในเบื้องต้นไม่ไปแกะเกา หรือกดบริเวณดังกล่าวแรงๆ ใช้น้ำเปล่าสะอาดล้างเบาๆภายนอกได้ หลีกเลี่ยงปัจจัยใดๆที่สังเกตว่าเกี่ยวข้องและกระตุ้นให้มีอาการ ร่วมกับสังเกตอาการต่อเนื่อง ถ้าตุ่มแดงดังกล่าวเจ็บมากขึ้นเรื่อยๆ มีเลือดหรือหนองไหลออกมา หรือตุ่มขยายขนาดเร็ว ควรรีบไปพบแพทย์